А палюбавацца тут сапраўды ёсць на што: гіяцынты, цюльпаны, нарцысы, ружы, півоні, лілеі, гваздзікі, настурцыі, петуніі, гладыёлусы, вяргіні — гэта далёка няпоўны пералік усіх складнікаў кветкавай мазаікі каля дома жыхаркі Гарадзеі Ірыны Казіміраўны Качура. І вельмі радасна, што такія гаспадары ў нас ёсць, і ім ёсць каму перадаваць свой вопыт і любоў да роднай зямлі, якая менавіта так і нараджаецца — са свайго двара і сваёй брамкі, за якой пачынаецца дарога ў вялікі свет.